กกต. อนุมัติงบหมื่นล้าน เยียวยาค่าไฟแพง เดือนพ.ค.-ส.ค. กลุ่มเปราะบาง
กกต. เห็นชอบตามกระทรวงพลังงาน ขอใช้งบกลางช่วยแก้ค่าไฟแพง เดือน พ.ค.-ส.ค. 66 ช่วยเหลือประชาชน ภายในกรอบวงเงินทั้งสิ้น 10,464 ล้านบาท ตามที่คณะรัฐมนตรีเสนอ
กกต. เห็นชอบตามกระทรวงพลังงาน ขอใช้งบกลางช่วยแก้ค่าไฟแพง เดือน พ.ค.-ส.ค. 66 ช่วยเหลือประชาชน ภายในกรอบวงเงินทั้งสิ้น 10,464 ล้านบาท ตามที่คณะรัฐมนตรีเสนอ
15 พ.ค. 2566

ผู้สื่อข่าวรายงานว่า วันนี้ (15พ.ค.66) สำนักงาน กกต. แจ้งว่า กรณีสำนักเลขาธิการคณะรัฐมนตรีมีหนังสือขอความเห็นชอบจาก กกต. กรณีการใช้จ่ายงบประมาณสำรองจ่ายเพื่อกรณีฉุกเฉินหรือจำเป็น ตามมาตรา 169 (3) ของรัฐธรรมนูญของกระทรวงพลังงาน เพื่อให้ดำเนินการเป็นไปตามมาตรา 169 (3) วันนี้
ทั้งนี้ กกต.มีมติเห็นชอบให้ใช้งบประมาณรายจ่ายประจำปีงบประมาณ พ.ศ. 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการบรรเทาความเดือดร้อนและช่วยลดภาระค่าครองชีพให้กับประชาชนจากสถานการณ์ราคาพลังงานที่ได้รับผลกระทบจากราคาไฟฟ้าซึ่งเป็นสาธารณูปโภคขั้นพื้นฐาน ในลักษณะการให้ส่วนลดจากการเพิ่มขึ้นของอัตราค่าไฟฟ้าอัตโนมัติ เดือนพฤษภาคมถึงสิงหาคม 2566 ภายในกรอบวงเงินทั้งสิ้น 10,464.00 ล้านบาท ตามที่คณะรัฐมนตรีเสนอ